GĦAQDA MUŻIKALI SAN LEONARDU L-ARMAR Kitba ta' Christopher Farrugia -armar ikun x'ikun, u jkun fejn ikun, la darba jkun jikkumplimenta mal-bqija ta' l-ambjent żgur li jipperfezzjona l-istess atmosfera. Matul il-festi nsibu ħafna armar u tiżjin kemm barra t-toroq kif ukoll ġewwa l-knejjes u każini. Ma jistax jonqos li dawn insibuhom ukoll fil-festa li ssir ġewwa r-raħal tagħna f'ġieh il-Patrun San Leonardu li tiġi organizzata mill-Każin Banda San Leonardu. Minn tagħrif li rnexxili niġbor jidher li l- armar ta' l-injam, jiġifieri dak li jirrigwardja pedestalli u kolonni ilhom li saru madwar mitt sena ilu. Dan l-armar tista' tgħid li sar mat- twaqqif tas-Soċjetà San Leonardu u ġie maħdum mill-membri ta' l-istess Soċjetà taħt id-direzzjoni ta' Ġann Battist Cutajar u tal- familja tiegħu li kienu mastrudaxxi li kienu magħrufa bħala ta' Dovik. X'uħud minn dan l-armar, is-sena l-oħra baqa' fl-imħażen tas- Soċjetà. Ir-raġuni hija li saru sett kolonni replika ta' l-antiki, b'differenza li minflok magħmula mill-injam, saru mill-fibre. Dawn il-kolonni ġew akkumpanjati minn sett gastri wkoll li huma wkoll magħmula mill-fibre. Ovvjament żdiedu xi skultura fuq dawn il- kolonni u gastri biex b'hekk id-dehra tagħhom tkun immiljorata u ssebbaħ aktar l-ambjent. ta' Misraħ Kirkop. Iżda Misraħ Kirkop għadu żgur iddominat mill-pedistall titulari fejn fuqu tittella' l- Istatwa ta' San Loenardu. Dan il-pedistall li għandu madwar mitt sena x'aktarx ġie maħdum minn persuna mill-Birgu. Dan il- pedistall ġie rrestawrat tliet snin ilu minn Remigio Muscat u d-dilettanti ta' l-armar. Peress li xi njam kien jinsab fi stat ħażin ħafna, ċertu partijiet ġew maħduma mill-ġdid fosthom il-vaża ta' taħt u t-taraġ iżda dawn xorta żammew l-istess disinn ta' l-antik. Ħafna mill-iskultura li hemm jakkumpanja dan il-pedistall huma magħmula wkoll mill- fibre li huma replika ta' dawk antiki; dan seħħ peress li l-iskultura tfarrket waqt ir-restawr ta' l-istess pedistall. Saru xi żidied żgħar bħall- anġli li huma replika ta' l-oriġinal, li oriġinarjament kienu jakkumpanjaw l-istess pedistall qabel ma ġie mtajjar minn karozza fl-1951. Dan l-anġlu kien miżmum mis-Sur Ninu Busuttil wara li kien talbu lill-kumitat fis-sena hawn fuq imsemmija, liema anġlu ġie mogħti lil Remigio Muscat biex ikun jista' jagħmel użu minnu. Nixtiequkom tinnutaw bir-reqqa din il-biċċa skultura li tinsab fuq il- faċċata tal-pedistall- għandu wiċċu propju ta' tfajjel sbejjaħ; u dan wara dak iż-żmien kollu. Dan il-pedistall ġie miksi kollu bil-fibre u resin biex ikun protett kemm jista' jkun mill- ilmijiet ta' Settembru. Dawn l-ilmijiet li ta' kull sena ħakmu l- festi tal-Patrun San Leonardu wettqu ħafna ħsara lill-armar ta' l-injam u lill-istatwi. B'kawża ta' din il-ħsara, apparti mill-ħsara tad-drapp u anke xi ħsara f'dak li jirrigwardja nar, il-membri ddeċidew li jittrasferixxu l- festa għal Awissu. Fost il-ħsara b'dispjaċir ngħid li għandna l-istatwa ta' San Remigio li tintrema fuq iz- zuntier tal-Knisja. Din l-istatwa flimkien ma' dik ta' Klodoveo u tal-papa huma frott tax-xogħol ta' l-istatwarju Karlu Darmanin. Dawn l-istatwi wkoll għandhom madwar mitt sena. Xhieda ta' dan huma l-karti li sibna fl-istatwa ta' San Remigio. Sibna folji ta' pitazzi li fuqhom hemm id-data tat-22 ta' Mejju, 1885. Għalhekk huwa bilfors li dawn l-istatwi saru f'dik l-epoka. Taħt dawn l- istatwi nsibu l-pedistalli tagħhom li wkoll saru f'din l-epoka. Iż-żewġ pedistalli li jintramaw fuq iz- zuntier tal-Knisja din is-sena ġew irrestawrati u ser jiġu armati b'dehra isbaħ bi ftit aktar skultura iżda biż-żamma tad-disinn oriġinali. Il-kolonni li għad fadal f'Misraħ Kirkop u Triq il-Parroċċa ser jiġu mibdula f'kolonni ġodda tal-fibre fuq l-istess stil ta' l-antik u dan dejjem grazzi għas-Sur Remigio Muscat u d-dilettanti ta' l-armar. Din is-sena Triq il-Kbira ser tieħu kompletament dehra oħra. Is-sena l-oħra ġew imdendla drappijiet ġodda flimkien ma' serbut ta' liedna ħamta u dan dejjem grazzi għall- partitarji nisa li għoġobhom iħitu dawn il- pavaljuni u bandalori u lill-partitarji li ħadmu bla heda biex jagħmlu din il-liedna. Din is- sena d-drappijiet ser ikunu mżejna bil-pittura. Ma tridx ninsa l-pavaljun li sar is-sena l-oħra f'tarf ir-raħal tagħna permezz ta'dwal u liedna, pavaljun oriġinali li dawwal id-daħla ta' Ħal Kirkop flimkien mal-kumplament tal-festuni. L-armar huwa nfatti fil-qalb tal-membri tal-Banda San Leonardu u għaldaqstant nitlob għal xi għajnuna minn kull min jista' jikkontribwixxi biex b'hekk inkomplu nżejnu lir-raħal tagħna waqt li nagħtu qima u ġieħ lil Patrun tagħna San Leonardu. F'dawn ir-ritratti, wieħed jista' jifhem u jieħu idea tal-ħsara li saret is-sena l-oħra fl-armar.